Hrvatski sabor
20050119

Sjećam se jedne situacije, bio sam igrom slučaja kao član jednog parlamentarnog odbora na jednom seminaru u Dubrovniku, gdje je jedan od gostiju bio i tadašnji veleposlanik Europske unije u Hrvatskoj, gospodin Pervin … Na jedno pitanje, kako to da Hrvatska, benigno moje pitanje, kako Hrvatska nije ušla u Phar program, on je glasno, mirno pred 15 svjedoka koji su bili sjedili tada saborskih zastupnika, većina ih danas nije ovdje, to je bio mandat između 95. godine rekao, da Hrvatska već bila praktički spremna za Phar program, ali da je Hrvatska bila upozorena vrlo jasno da ukoliko bude išla oružanim putem rješavati problem tzv. Krajine, da će se odustati od ulaska u taj Phar program. Tada se očito onda na takav način željelo utjecati možemo reći i na te standarde o kojima je ovdje danas i podosta govoreno.